12/03/2012 | Administración LocalMunicipal
Mugardos
Anuncio aprobación definitiva do Regulamento de axudas de emerxencia social do Concello de Mugardos

Téndose estimada unha parte e desestimada outra parte polo Pleno da Corporación, en sesión ordinaria celebrada o día 24 de febreiro de 2012, á alegación presentada á aprobación inicial do Regulamento de axudas de emerxencia social, acordase aprobar definitivamente o Regulamento de axudas de emerxencia social do Concello de Mugardos, coas modificacións xa citadas anteriormente, aos efectos previstos no apartado 4 do artigo 17 da R. D. lexislativo 2/2004 de 5 de marzo, procédese a publicación do texto íntegro do regulamento, no BOP, para os efectos da súa entrada en vigor. Os servizos sociais comunitarios teñen como unha das súas misións principais proporcionar atención e apoio a aquelas persoas ou familias que atravesan dificultades para a cobertura das súas necesidades básicas. Con carácter complementario a outro tipo de axudas e prestacións que poidan existir no sistema de servizos sociais ou noutros sistemas, desde os Servizos Sociais do Concello de Mugardos viuse a necesidade de articular unha serie de recursos que complementaran aos das outras administracións. A proximidade da Administración local coa cidadanía obriga aos servizos sociais comunitarios a tentar dar unha resposta o máis rápida e eficaz posible para resolver estas situacións carenciais que normalmente é necesario cubrir. Os novos colectivos obxecto de exclusión social, os profundos cambios sufridos nos últimos anos no mundo laboral, as novas formas de convivencia, as dificultades no acceso á vivenda., son feitos que afectan á poboación moi significativamente e producen unha maior vulnerabilidade aos cambios económicos en determinados colectivos. O contido destas axudas, os requisitos de acceso, as documentacións xustificativas das situacións de precariedade e incluso na forma de xestionalas, precisan de cambios e transformacións que permitan unha maior axilidade na súa tramitación e resolución, co fin de dar unha resposta máis áxil e efectiva á persoa solicitante das ditas axudas. Por outra banda, no marco lexislativo xeral e no específico dos servizos sociais existen numerosas referencias que confiren aos concellos a potestade para establecer e regular este tipo de recursos O presente regulamento ten como obxecto o desenvolvemento e regulamento dun conxunto de prestacións dirixidas a paliar situacións de necesidade que afecten ás necesidades básicas das persoas no concello de Mugardos, así como previr a aparición de calquera situación de dependencia, exclusión, desigualdade ou desprotección de menores de idade ou de aqueloutras persoas que se atopen en situación de conflito ou de desamparo, garantir os mínimos de subsistencia e reforzar procesos de integración familiar e inclusión social. As axudas que configuran as medidas contra a exclusión social son: 2.1. Alimentación e hixiene básicas: 60 € bimensual, incrementando 20 € por cada membro da unidade familiar maior de 3 anos a partires do 2º membro. Máximo 140 € por axuda. Con carácter excepcional e por ditame da Comisión de Benestar, poderase conceder mensualmente. No caso de existir nenos/as menores de tres anos, a axuda verase incrementada en 100€ por cada un deles.2.2. Gastos sanitarios: - Próteses, órteses e outros gastos sanitarios que non subvencionan outras administracións (SERGAS, Cª Sanidade, de Benestar, ISFAS, etc.), xustificado mediante presentación de dous presupostos e informe médico do especialista que o prescriba. Cun límite máximo do 70% do custo, sengundo os prezos do mercado - Gastos de farmacia: Sen límite, previa presentación de receita médica ou informe que prescriba o tratamento.2.3. Gastos relacionandos co uso e mantemento da vivenda: (cun máximo de 3 veces ao ano) ampliable previo informe técnico favorable. - Aluguer: máximo de 200 € - Gastos de suministros (electricidade, gas): máx de 100 € por factura.2.4. Outros gastos non cubertos por outros sistemas de protección social Terán carácter excepcional e urxente, requerirán de informe técnico favorable e incluirán a cobertura de gastos de: - aloxamento temporal ante emerxencias ou sinistros (incendios, desfiuzamentos, ruina, ou situacións familiares moi graves). - compra de enseres domésticos e/ou reparacións urxentes da vivienda para cumprir a habitabilidade (electrodomésticos e mobles imprescindibles). - outros debidamente xustificados.2.5. Prendas de vestir e clazar: previo informe social e ditame da comisión correspondente. As axudas sociais aquí expostas están dirixidas a todas aquelas persoas que se atopen nunha situación de precariedade económica tal que lles dificulte ou imposibilite a cobertura dalgunha das súas necesidades básicas que compre cubrir de forma urxente, sobre a base de unidade económica de convivencia. Considerarase unidade de convivencia a todas aquelas persoas que convivan nun mesmo domicilio. Non poderán ser beneficiarios da mesma prestación dúas persoas da mesma unidade de convivencia. Serán unidades de convivencia independentes aínda que vivan no mesmo domicilio os casos seguintes: – A constituída por persoas, con ou sen fillos, que se atopen en proceso ou situación de nulidade, divorcio ou separación legal, ou de cese acreditado de relación análoga á conxugal, ou cuxo cese acreditado da relación análoga á conxugal, ou cuxo previo vínculo matrimonial ou relación de convivencia se extinguira por falacemento. – Aquela unidade de convivencia independente que por causa de forza maior, accidente ou desafiuzamento se vexa obrigada a residir con outra – Excepcionalmente, aqueles outros casos nos que exista un informe técnico favorable para recoñecelas como tal. Cando non exista vínculo matrimonial ou de feito, a unidade entenderase constituída polo pai, a nai e todos os descendentes que convivan con ata segundo grado de consangüinidade e primeiro de afinidade, e que reúnan os requisitos anteriores. Será titular a persoa que obteña a axuda, resulte perceptor ou integrante da unidade de convivencia. Os requisitos xerais para ter dereito as ditas axudas son os seguintes: a) A unidade familiar deberá ter residencia efectiva e estar de alta no Padrón Municipal do Concello de Mugardos cun mínimo de 6 meses de antiguedade, coas seguintes excepcións: – As vítimas de violencia doméstica que cambian o seu domicilio por motivos de seguridade. – As persoas emigrantes galegas que proveñan do concello e fixen a súa residencia no mesmo. Asemade, aquelas persoas que, residindo noutros concellos volvan a fixar a súa residencia en Mugardos. – Persoas en situacións de necesidade extrema sobrevida que, de maneira repentina e imprevista, se produza tralo empadroamento no concello. - Extranxeiros refuxiados ou con solicitude de asilo en trámite, así como aos que teñan autorizada a súa estancia por razóns humanitarias, sempre que en todos os casos cumpran o resto dos requisitos para solicitar esta axuda. b) Acreditar a situación de necesidade e colaborar á hora de proporcionar a información e a documentación necesaria para poder valorala, así como colaborar no seguemento técnico do carácter finalista da axuda. c) Non superar a suma de ingresos de todos os membros da unidade familiar o límite establecido. Da suma de todos estes ingresos se poderá descontar ata un máximo de 300 € en concepto de gastos ocasionados polo aluguer ou pago da hipoteca da vivenda habitual. d) Presentar a solicitude no modelo normalizado e na forma que se establece no presente regulamento. Computarán como ingresos da unidade todos aqueles ingresos netos que existan en concepto de rendementos de traballo, de capital, imputacións de renda, actividades económicas e ganancias e perdas patrimoniais, agás aqueles que teñan un carácter finalista dirixidos á formación e a prestación familiar por fillo menor de 18 anos a cargo da Seguridade Social. A documentación que hai que presentar, xunto coa solicitude, con carácter xeral en todas as axudas é a seguinte: a) Fotocopia do documento de identidade, permiso de residencia ou pasaporte (no caso de non ter ningún dos dous primeiros) de todos os membros da unidade. b) Fotocopia do libro de familia ou documento análogo no suposto de non telo (acta ou partida de nacemento). c) Xustificación da situación económica da unidade familiar: – Se está en situación de desemprego (fotocopia da tarxeta de demanda de emprego e certificado do Instituto Nacional de Empleo no que se recolla se percibe ou non prestación ou subsidio por desemprego) e/ou certificado de pensión da Seguridade Social. - Última declaración do IRPF de cada un dos membros da unidade de convivencia ou certificado de imputacións expedido pola Administración Tributaria. Non caso de solicitalo, o Concello solicitará dito certificado previo consentimiento expreso do interesado. – No suposto de que pola súa situación administrativa, algunha persoa non poida presentar ningún destes documentos, deberá achegar unha declaración xurada no que indique se realiza algunha actividade ou non, e cales son os seus ingresos. d) Copia do contrato ou recibo do aluguer, así como o último xustificante do pago do aluguer; e no caso de ser propietario/a, o último recibo de IBI, o seu abono e xustificante do pagamento da hipoteca. e) Calquera outra documentación que se requira necesaria para poder valorar a situación de necesidade por parte do persoal técnico do Departamento de Servizos Sociais. f) Volante de convivencia así como certificado do padrón (achegarao de oficio ao Concello de Mugardos). A tramitación e resolución xeral das ditas axudas seguirá o seguinte procedemento: a) Presentación da solicitude no Rexistro Xeral do Concello de Mugardos, no modelo normalizado que exista no Departamento de Servizos Sociais xunto coa documentación recollida no presente regulamento. b) Revisión da solicitude e da documentación por parte do persoal técnico do Departamento de Servizos Sociais. No suposto de que a documentación estivese incompleta, requiriráselle á persoa solicitante polo medio máis axeitado para poder resolver no prazo de 20 días a solicitude. c) De ser necesario, realizarase visita domiciliaria por parte do persoal técnico do Departamento de Servizos Sociais para valorar in situ a situación de necesidade. d) Elaboración dun informe social no que se recollan as circunstancias sociofamiliares e económicas da unidade familiar, así como os datos da vivenda, a situación de necesidade e calquera outro dato que se considere de interese. Finalmente deberá tamén recoller unha valoración profesional e a proposta de resolución. e) Resolución ditada polo/a concelleiro/a competente. No suposto de ditarse unha resolución negativa deberá recollerse o motivo de denegación. Todas as axudas que supoñan un gasto a xustificar mediante factura como son o gasto sanitario, o uso e mantemento de vivenda e calquera outra que o requerise por parte dos Servizos Sociais do Concello, deberán ser debidamente achegadas, esto é no prazo requerido, mediante unha ou mais facturas (cubertas segundo os requisitos expostos no RD 1496/2003) que xustifiquen o gasto co limite da axuda concedida. De non ser así entenderase que renuncia á mesma. Previo informe social o Concello poderá efectuar o pago da axuda concedida antes da presentación da factura xustificante do gasto. Neste caso a persoa beneficiaria deberá presentar a factura xustificativa do gasto nun prazo non superior a 15 días. Calquera indicio de cambio non declarado, distorsión ou falseamento da situación sociofamiliar, da situación laboral, da situación da vivenda ou da situación económica reflectidas na solicitude, dará lugar a que se inicie de oficio un expediente de comprobación dos datos referidos. Coa apertura deste expediente nomearase instrutor/a e secretario/a que elaborarán un informe que será obxecto de análise por parte dos técnicos, que elaborarán un informe para o seu análise por parte da Comisión de Benestar. Poderase requirir ao/a solicitante os documentos que se consideren precisos para a resolución do expediente. O falseamento, ocultación ou terxiversación dos datos relacionados ao expediente de solicitude, dará lugar á denegación ou anulación da prestación que se estea a tramitar ou que se lle concedera. A concesión das prestacións recollidas no presente regulamento está suxeita á existencia de orzamento na contas xerais do Concello de Mugardos. Partida de axudas ás famílias e entidades sen fins de lucro 480.00. O presente Regulamento entrará en vigor a partir da publicación do seu texto íntegro no Boletín Oficial da Provincia, será de aplicación a partir do día seguinte e permanecerá en vigor ata a súa modificación o derrogación expresa. Mugardos, 2 de marzo de 2012 O alcalde Xosé Fernández Barcia